Dinarda

Dinarda er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, tre av dem er funnet i Norge. De lever sammen med maur.

Utseende 
Middelsstore (3-5,5 millimeter), brune kortvinger. Kroppsformen er temmelig bred. Antennene er korte og kraftige, hodet mye bredere enn langt, firkantet, med ganske små fasettøyne. Pronotum er stort og bredt (tydelig bredere enn dekkvingene), med rundede sider og tilbaketrukne bakhjørner. Dekkvingene har også tydelig uttrukne bakhjørner. Bakkroppen er temmelig bred, beina slanke og middels lange.

Levevis 
Disse billene lever i tuer av røde skogsmaur (Formica spp.). Billene kan være ganske tallrike i angrepne tuer. Det er uvisst hva de spiser og i hvilken grad de skader maurene de lever sammen med.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Oxypodini Thomson, 1859
 Slekten Dinarda Samouelle, 1819
 Dinarda africana Bernhauer, 1917
 Dinarda dentata (Gravenhorst, 1806)
 Dinarda hangensii Wasmann, 1889
 Dinarda lompei Assing, 2002
 Dinarda maerkelii Kiesenwetter, 1843
 Dinarda pygmaea Wasmann, 1894

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Bilde av Dinarda dentata (foto: Pavel Krásensky) 

Småkortvinger
Biller formelt beskrevet i 1819